# มัคซีมีลีอาน คาร์ล เจ้าชายที่ 6 แห่งทวร์นและทัคซิส
มัคซีมีลีอาน คาร์ล เจ้าชายที่ 6 แห่งทวร์นและทัคซิส (พระนามเต็ม:มัคซีมีลีอาน คารืล; 3 พฤศจิกายน พ.ศ. 2345 – 10 พฤศจิกายน พ.ศ. 2414) ทรงเป็นพระประมุขแห่งทวร์นและทัคซิส พระองค์ที่ 6 โดยดำรงพระอิสริยยศระหว่างปี พ.ศ. 2370 - พ.ศ. 2414 เป็นระยะเวลา 44 ปี
 พระประวัติิ 
พระองค์ประสูติเมื่อวันที่ 3 พฤศจิกายน พ.ศ. 2345 เป็นพระโอรสพระองค์รองสุดท้องใน คาร์ล อเล็กซานเดอร์ เจ้าชายที่ 5 แห่งทวร์นและทัคซิส และ  ดัชเชสเตเรซาเมคเลินบวร์ค-ชเตรลิทซ์ โดยทรงมีพระพี่น้องร่วมพระครรภ์ คือ เจ้าหญิงชาร์ล็อตต์ ลูอีเซอ , เจ้าชายเกออร์ค คาร์ล (สิ้นพระชนม์ด้วยพระชันษาไม่ถึง 1 ปี) , เจ้าหญิงมารีอา เตเรซาแห่งทวร์นและทัคซิส (1794–1874) (พระบรรพบุรุษใน โกลรีอา เจ้าหญิงแห่งทวร์นและทัคซิส) , เจ้าหญิงลูอีเซอ ฟรีแดริกา , เจ้าหญิงมารีอา โซฟีอาแห่งทวร์นและทัคซิส  และ เจ้าชายฟรีดริช วิลเฮ็ล์ม พระองค์ทรงเป็นพระภาคิไนย (หลานน้า) ในสมเด็จพระราชินีลูอีเซอแห่งปรัสเซีย และ สมเด็จพระราขินีเฟรเดอริกาแห่งฮันโนเฟอร์ ส่งผลให้พระองค์เป็นพระญาติชั้นแรกใน พระเจ้าฟรีดริช วิลเฮ็ล์มที่ 4 แห่งปรัสเซีย , จักรพรรดิวิลเฮ็ล์มที่ 1 แห่งเยอรมนี และ อะเลคซันดรา เฟโอโดรอฟนาแห่งรัสเซีย (ชาร์ล็อทเทอแห่งปรัสเซีย)

เมื่อพระชันษา 9 ปี ทรงได้รับตำแหน่งรองผู้หมวดในกองทหารม้าที่ 4 ของไบเออร์ริสเชน เชเวอออเลเกอร์ส-รีเจียน โคนิก หลังจากทรงสำเร็จการศึกษาจากสถาบันการศึกษาของประเทศสวิตเซอร์แลนด์ เป็นเวลา 4 ปี ทรงเข้าร่วมกองทัพบาวาเรียเมื่อวันที่ 25 สิงหาคม พ.ศ. 2365 หลังจากพระบิดาสิ้นพระชนม์ในปี พ.ศ. 2370 พระองค์จึงทรงลาออกจากกองทัพ และมาดำรงพระอิสริยยศเจ้าชายพระประมุขแห่งทวร์นและทัคซิส โดยมีพระมารดาคอยประทานคำปรึกษา 
 เสกสมรส 
พระองค์ทรงเสกสมรสครั้งแรกกับ บารอเนสวิลเฮลมีเนอแห่งดอร์นบวร์ค เมื่อวันที่ 24 สิงหาคม พ.ศ. 2371 โดยงานเสกสมรสจัดขึ้น ณ เมืองเรเกินส์บวร์ค ทั้งคู่ มีพระบุตรคือ
เจ้าชายคาร์ล วิลเฮ็ล์มแห่งทวร์นและทัคซิส
เจ้าหญิงเตเรซา มาธิลด์แห่งทวร์นและทัคซิส
มัคซีมีลีอาน อันตอน เจ้าชายรัชทายาทแห่งทวร์นและทัคซิส
เจ้าชายอีกอนแห่งทวร์นและทัคซิส
เจ้าชายธีโอดอร์แห่งทวร์นและทัคซิส

ต่อมาพระชายาพระองค์แรกสิ้นพระชนม์ไปในปี พ.ศ. 2378 จากพระอาการประชวร ขณะมีพระชันษา 32 ปี ทำให้พระองค์ทรงโศกเศร้าเสียพระทัยมาก ทรงสร้างสุสานแบบสถาปัตยกรรมฟื้นฟูกอทิก ประทานแก่พระชายาพระองค์แรก อันเป็นตัวแทนแห่งความรักของพระองค์ โดยต่อมา พระองค์ทรงเสกสมรสครั้งที่ 2 กับ เจ้าหญิงมาตีลด์ โซฟีแห่งเอิททิงเงิน-สปีลบวร์ค เมื่อวันที่ 24 มกราคม พ.ศ. 2382 โดยมีพระบุตรจากการเสกสมรสครั้งที่ 2 ถึง 12 พระองค์ คือ
เจ้าชายอ็อทโทแห่งทวร์นและทัคซิส
เจ้าชายเกออร์อคแห่งทวร์นและทัคซิส
เจ้าชายพอลแห่งทวร์นและทัคซิส
เจ้าหญิงอเมลีแห่งทวร์นและทัคซิส
เจ้าชายฮูโกแห่งทวร์นและทัคซิส
เจ้าขายกุสตาฟ อ็อทโทแห่งทวร์นและทัคซิส
เจ้าชายวิลเฮ็ล์มแห่งทวร์นและทัคซิส
เจ้าชายอดอล์ฟแห่งทวร์นและทัคซิส
เจ้าชายฟรันทซ์แห่งทวร์นและทัคซิส
เจ้าชายนิโกเลาส์แห่งทวร์นและทัคซิส
เจ้าชายอัลเฟรดแห่งทวร์นและทัคซิส
เจ้าหญิงมารี จอร์จีนาแห่งทวร์นและทัคซิส

ในปี พ.ศ. 2386 พระองค์พร้อมด้วยครอบครัว ได้ย้ายไปพระทับยัง พระราชวังโดนาสเตาฟ อันเป็นที่ประทับใหม่ของราชวงศ์ทวร์นและทัคซิส ในเมืองโดนาสเตาฟ ต่อมาพระราชวังโดนาสเตาฟถูกทำลายจนหมดสิ้นในเหตุเพลิงไหม้เมื่อวันที่ 4 มีนาคม พ.ศ. 2423
 ธุรกิจไปรษรีย์ 
ในปี พ.ศ. 2370 ทรงเป็นเจ้าของธุรกิจเอกชน ซึ่งมีสำนักงานใหญ่อยู่ที่เมืองแฟรงก์เฟิร์ต ถัดจากพระบิดา ต่อมาราชอาณาจักรปรัสเซียผนวกกับเสรีนครแฟรงก์เฟิร์ต เข้าเป็นส่วนหนึ่งในปี พ.ศ. 2409 และบังคับขายธุรกิจของพระองค์ ในราคาร์สามล้านเหรียญสหรัฐ ยุคของการผูกขาดธุรกิจไปรษณีย์ของราชวงศ์ทวร์นและทัคซิส ก็สิ้นสุดลง การส่งมอบกิจการเกิดขึ้นในวันที่ 1 กรกฎาคม พ.ศ. 2410
 อ้างอิง 
https://www.genealogics.org/getperson.php?personID=I00037354&tree=LEO
Dallmeier, Schad, S. 96.
"Maximilian Karl, VI. Fürst von Thurn und Taxis". 3 November 1802.
"Wilhelmine Caroline Christine Henriette von Dörnberg". 6 March 1803.
"Mathilde Sophie von Thurn und Taxis". 9 February 1816.
"Thurn 5".